Aamulaulu (Vala)
Olen uneksinut ihanasti
 taivaan tähtisen viitan liepeissä,
 olen herännyt auringon huutoon
 puutarhani kasteisissa puissa.
 Mustilta vuorilta juoksee virta,
 sen erämaatuoksuiset laineet
 huuhtovat nauraen jäseneni.

 Oi te kaikki kukkani,
 oi te kaikki lapselliset hedelmät,
 joiden mehu kuohuu
 kuultavan kuoren alla,
 miten kauniisti ojennutte
 poimivaa kättäni kohden,
 kuin olisi se suloinen, pieni jumala,
 jota ei voi vastustaa.